tartuNLP/wikipedia-smugri-20251201 huggingface dataset:
Lev Dodin

 Lev Dodin (s. 14. toukokuuta 1944, Siperia) on venäläinen teatteri- ja oopperaohjaaja, joka on johtanut Pietarin Malyi-draamateatteria vuodesta 1975 alkaen. Hän toimii näyttelijäntyön opettajana Pietarin valtiollisessa teatteritaiteen akatemiassa.
Dodin on tehnyt ohjauksia ympäri maailmaa mm. Milanon La Scalassa, New Yorkissa, Lontoossa, Salzburgissa ja myös Suomen kansallisteatterissa. Kotimaassaan Dodin on palkittu useilla kunnianosoituksilla ja mm. Venäjän federaation palkinnolla. Hän on ohjannut mm. Dostojevskin, Tshehovin, William Goldingin ja Albert Camusin näytelmiä. 
Dodin on tullut tunnetuksi siitä, että eräät hänen näytelmistään ovat pituudeltaan jopa kahdeksan tuntia. Hän on voittanut Venäjän arvostetuimman teatterialan palkinnon useina vuosina.
Hannes Reenpää

Hannes Reenpää (vuoteen 1935 Renqvist; 17. marraskuuta 1900 Helsinki – 9. syyskuuta 1972 Helsinki) oli suomalainen kirjankustantaja, Otavan kirjallinen johtaja. Hän oli koulutukseltaan filosofian maisteri. Hän sai professorin arvonimen 1968.
Reenpää kirjoitti ylioppilaaksi 1919 ja valmistui filosofian kandidaatiksi 1923. Hän työskenteli Otavassa vuodesta 1926, apulaisjohtajana 1928–1938, toimitusjohtajana 1938–1956, kirjallisena johtajana 1933–1967 ja johtokunnan puheenjohtajana 1947–1959. Hän oli Suomen Kustannusyhdistyksen hallintoneuvoston puheenjohtaja 1952–1959. Reenpää kuului Suomen PEN-klubin johtokuntaan 1937–1953 ja osallistui Eino Leinon Seuran perustamiseen. Hän kuului myös Sibelius-Akatemian ja Sotamuseoseuran johtokuntiin sekä Suomen Kansallisteatterin hallintoneuvostoon.
Reenpään isä oli Alvar Renqvist. Hänen veljiään olivat Yrjö, Heikki, Kari ja Jorma Reenpää. Hannes Reenpään puoliso oli Saga Hagman. Heillä oli kaksi tytärtä, suomennoksia tehnyt Kersti Ojansuu (s. 1928) ja keittokirjoja julkaissut Anna Reenpää (s. 1929).
Ruben Bover

Ruben Bover Izquierdo (s. 24. kesäkuuta 1992, Mallorca, Espanja) on espanjalainen jalkapalloilija joka edustaa Yhdysvaltain pääsarjassa pelaavaa New York Red Bullsia. Hän pelaa pääasiassa laiturina, mutta voi pelata myös hyökkäävänä keskikenttäpelaajana tai hyökkääjänä.
Ura.
Ruben Bover aloitti uransa RCD Mallorcan junioriakatemiassa josta siirtyi Englantiin Kidderminster Harriersiin vuonna 2009.
Kesällä 2010 hän siirtyi Halesowen Towniin jossa hän teki vaikutuksen esityksillään, kun hän pelasi 18 peliä joissa teki kaksi maalia. Hän pääsi koeajalle Queens Park Rangersiin, mutta koeaika kuitenkin epäonnistui ja hän palasi Halesoweniin. Seuraavalla koeajalla Charlton Athleticissa hän teki vaikutuksen ja siirtyi sinne. Loppukaudeksi 2011-2012 hän siirtyi lainalle Espanjan Segunda División B:ssä pelaavaan CD San Roque de Lepeen, jossa pelasi 10 ottelua ja teki yhden maalin
8. helmikuuta 2013 hän siirtyi Major League Soccer-seura New York Red Bullsiin
Jorma Reenpää

Jorma Reenpää (vuoteen 1935 "Renqvist", 26. huhtikuuta 1902 Helsinki – 16. tammikuuta 1980 Helsinki) oli suomalainen lehdenkustantaja, diplomi-insinööri ja Yhtyneiden Kuvalehtien (nykyään Otavamedia) pitkäaikainen toimitusjohtaja.
Reenpää oli Otavan tekninen johtaja 1928–1934, Yhtyneiden Kuvalehtien toimitusjohtaja 1934–1960 ja Lehtiaitta Oy:n toimitusjohtaja 1961–1973. Hän oli Yhtyneiden Kuvalehtien johtokunnassa (hallitus) 1934–1961 ja puheenjohtajana 1951–1961. Reenpää toimi myös Suomen Kulttuurirahaston kannatusyhdistyksen johtokunnassa ja hallintoneuvostossa, Karjalaisen kulttuurin edistämissäätiön hallintoneuvostossa ja Koulutarpeiden keskusliikkeen johtokunnassa sekä Aikakauslehtien liiton, Suomen kuvapalvelu Oy:n ja Valioehdet Oy:n puheenjohtajana. Hän oli Karjalaisen kulttuurin edistämissäätiön kunniajäsen. Jorma Reenpään nimikkorahasto jakaa apurahoja erityisesti karjalaista kulttuuria käsittelevään ja edistävään julkaisutoimintaan. 
Reenpään isä oli professori Alvar Renqvist. Hänen veljiään olivat professorit Yrjö Reenpää, Heikki Reenpää ja Hannes Reenpää, sekä kaksoisveli vuorineuvos Kari Reenpää. Jorma Reenpään puoliso oli Anna-Liisa Kyrenius. Heillä oli kaksoistyttäret Katariina (Kaisa) Hirvonen ja Riitta Broman.
Sotilasarvoltaan Reenpää oli majuri ja hänelle oli myönnetty SL K, VR3 ja 4mk.
Bengt Rehbinder

Bengt Rehbinder (3. toukokuuta 1911 Ruskeala – 2. marraskuuta 1999 Helsinki) oli suomalainen vuorineuvos ja yritysjohtaja, oppiarvolta lakitieteen lisensiaatti. Hän oli vuodesta 1943 A. Ahlström Oy:n palveluksessa, aluksi lakimiehenä, sitten apulaisjohtaja 1954–1957, johtaja 1957–1960 ja pääjohtaja 1960–1972.
Carlos Betancur

Carlos Alberto Betancur Gómez (s. 13. lokakuuta 1989 Ciudad Bolívar, Kolumbia) on kolumbialainen maantiepyöräilijä. Hän aloitti ammattilaisuransa Acqua &amp; Sapone -joukkueessa 2011, edusti Ag2r-La Mondiale -tallia 2013–2015 sekä viimeisillä ammattilaiskausillaan Movistar Teamia 2016–2020.
Saavutuksia.
Lähteet: Cyclingbase, Cycling Archives, Pro Cycling Stats
MM-kilpailut, hopeaa alle 23-v. maantieajossa
Baby Giro, kokonaiskilpailun sekä 4. ja 5. etapin voitto
Giro dell'Emilia, voitto
Giro del Trentino, nuorten kilpailun voitto
Circuit de Lorraine, mäkikirikilpailun voitto
Belgian ympäriajo, 5. etapin voitto
Trofeo Melinda, voitto
Giro di Padania, nuorten kilpailun ja 6. etapin voitto
La Flèche Wallonne, kolmas
Liège–Bastogne–Liège, neljäs
Italian ympäriajo, kokonaiskilpailussa viides, nuorten kilpailun voitto, 9., 10. ja 15. etapilla toinen, 14. etapilla kolmas
Tour du Hot Var, kokonais- ja pistekilpailun sekä 1. etapin voitto
Pariisi–Nizza-ajo, kokonaiskilpailun voitto, nuorten kilpailun voitto sekä 5. ja 6. etapin voitto
Italian ympäriajo, kokonaiskilpailussa 20:s, 11. etapilla toinen
Vuelta a Castilla y León, 1. etapin voitto
Vuelta a Asturias, 2. etapin voitto
Ranskan ympäriajo, kokonaiskilpailussa 18:s
Italian ympäriajo, kokonaiskilpailussa 15:s
Klasika Primavera de Amorebieta, voitto
MM-kilpailut, maantieajossa 14:s
Talvi 2010–2011 Suomessa

Talvi 2010–2011 oli toinen peräkkäinen 2010-luvulla Suomessa koettu harvinaisen kylmä talvi. Se oli koko maanlaajuisesti 0,3 astetta kylmempi kuin talvi 2009–2010. Mutta toisin kuin talvella 2009–2010, tämän talven aikana ei kuitenkaan koettu suuressa osassa Suomea ennätyksellisen pitkiä pakkasjaksoja, lähinnä Lapissa koettiin edeltänyttä talvea pidempiä pakkasjaksoja. Talven aikana joulukuu ja helmikuu olivat harvinaisen kylmiä kuukausia, jopa kylmempiä kuin edeltäneen talven joulu- ja helmikuu. Sen sijaan tammikuu oli lähellä vuosien 1971–2000 keskiarvoa.
Talvella 2010–2011 kovimmat pakkaset jakautuivat lähes koko Suomenlaajuisesti kahteen osaan. Ensimmäinen pakkasjakso alkoi marraskuun puolivälissä ja jatkui aina tammikuun alkuun asti. Toinen puolestaan alkoi helmikuun puolivälissä ja päättyi maaliskuun alussa. Pakkasjaksoista ensimmäinen oli 40–50 päivän pituinen, jonka aikana rikottiin esimerkiksi Maarianhaminassa marraskuun entinen, vuodelta 1909 peräisin ollut −19,5 asteen ennätys −20 asteella. Toinen pakkasjakso puolestaan kesti helmikuun loppupuoliskon ajan ja siitä muodostui Suomen historian kylmin helmikuun loppupuoli 50 vuoteen. Samalla koko talven alin lämpötila, −41,8 astetta, mitattiin 18. helmikuuta 2011 Sallan Naruskassa.
Tämä talvi oli edeltäneen talven tapaan erittäin runsasluminen ja vahinkoja aiheuttanut, sillä LähiTapiola uutisoi 19. tammikuuta, että huonojen ajokelien myötä ajoneuvo- ja rakennusvahingot ovat lisääntyneet ja ruuhkauttaneet puhelinkorvauspalvelun. Joulukuussa jopa lähenneltiin Helsingin Kaisaniemessä vuodelta 1915 peräisin olevaa 70 cm:n paksuista joulukuun lumensyvyysennätystä kun siellä havaittiin 20. joulukuuta lumensyvyydeksi 67 cm.
Lehtokielo

Lehtokielo ("Polygonatum multiflorum") on Euroopassa ja Aasiassa kasvava kukkakasvi. Se on kalliokielon lähisukulainen, ja lajien risteymää myydään koristekasvina tarhakielon nimellä.
Lehtokielo voi kasvaa 70 senttimetriä korkeaksi.
The Brides of Dracula

The Brides of Dracula on vuonna 1960 ensi-iltansa saanut, Terence Fisherin ohjaama elokuva. Se perustuu Jimmy Sangsterin käsikirjoitukseen "Disciple of Dracula" ja sijoittuu 1800-luvun lopun Transilvaniaan, kuten valtaosa englantilaisen Hammer Film Productionsin 1960-luvulla tuottamista vampyyrielokuvista.
Juoni.
Transilvaniassa 1800-luvun lopulla vampyyrinmetsästäjä Van Helsing (Peter Cushing) ottaa mittaa paroni Meinsterista (David Peel), joka on transilvanialaista kylää ja paikallista tyttökoulua terrorisoiva vampyyri.
Vastaanotto.
Elokuvalla on Rotten Tomatoes-sivustolla tuore 73% arvosana. Valtion elokuvaministeriö asetti ennakkotarkastuksessa 1960 elokuvalle ikärajan KK (Kokonaan kielletty), joten elokuvaa ei saanut Suomessa näyttää eikä levittää.
Trap (musiikki)

Trap on hip hopin tyylisuunta, joka syntyi 1990-luvun alussa Yhdysvalloissa. Trap-musiikille tyypillisiä piirteitä ovat: laaja ​​sub-bassokanava, tauot, terävät virveli-iskut, skrätsäys, 808:n käyttö, kerrokselliset syntetisaattorit, toistuvat samplet ja nopeutetut hi-hatit. Elektronisessa tanssimusiikissa trap nousi dubstepin ja electro housen ohella tunnetuksi 2010-luvun alussa.
Tunnettuja trap-artisteja ovat muun muassa T.I, Gucci Mane, Future ja Aero Chord.
Blood on the Bricks

Blood on the Bricks on yhdysvaltalaisen, Pittsburghista käsin toimineen Iron City Houserockers -yhtyeen studioalbumi vuodelta 1981.
Kappaleet.
Albumin kappaleet ovat yhtyeen omaa tuotantoa. Tekijä on Joe Grushecky ellei toisin ole mainittu.
Laulujen musiikkikustantaja on Cleveland International Music / Brick Alley Music – ASCAP. Sanat on painettu LP-levyn suojakuoreen. Siinä on myös valokuvat yhtyeen jäsenistä, Steve Cropperista sekä roudareista: Jay Flory (valot), Bob Boyer (ääni) ja John Farr (esiintymislava).
Iron City Houserockers

Iron City Houserockers oli yhdysvaltalainen, Pittsburghista kotoisin ollut rock- ja rhythm and blues -yhtye. Se toimi pääasiassa 1980-luvulla ja sen merkittävin lauluntekijä oli Joe Grushecky.
Vuonna 1980 yhtyeeltä ilmestyi albumi "Have a Good Time But… Get out Alive!" (MCA Records MCA-5111), jonka maahantuoja Suomessa oli Finnlevy. Ian Hunter ja Mick Ronson olivat albumilla mukana sekä soittajina että tuottajina. Albumin A-puoli sisältää kappaleet "Have a Good Time (But Get out Alive)", "Don't Let Them Push You Around", "Pumping Iron", "Hypnotized", "Price of Love", "Angela" ja B-puoli "We're Not Dead Yet", "Blondie", "Old Man Bar", "Junior's Bar", "Runnin' Scared" ja "Rock Ola". Albumia soitettiin Suomenkin radiossa. Kappaleella "Junior's Bar" taustalaulajana on Ellen Foley. 
Vuonna 1981 ilmestyi Steve Cropperin tuottama albumi "Blood on the Bricks".
Ylöjärven Urheilijat

Ylöjärven Urheilijat on ylöjärveläinen urheiluseura. Seura toimii yleisurheilussa, hiihdossa, uinnissa, suunnistuksessa ja kuntoliikunnassa. 
Historia.
Seura on perustettu vuonna 1944.
Yleisurheilu.
Seuran yleisurheilijat urheilevat Räikän kentällä. Yleisurheiluvalmennusta tarjotaan 5-15-vuotiaille ryhmissä.
Hiihto.
Hiihtojaosto on säästöliekillä.
Uinti.
Seuran uimarit uivat Ylöjärven Uimahallissa maanantaisin neljällä eri ikäisille suunnatulla ryhmällä. Ryhmät ovat 10-vuotiaista ylöspäin. Uintikursseja on myös aikuisille, Kesäisin seuran jäsenillä on mahdollisuus tulla mukaan avovesiuintiin.
Suunnistus.
Suunnistusjaoston toiminta on pientä.
Kuntoliikunta.
Kuntoliikuntajaosto on säästöliekillä.
Seuran menestyneitä urheilijoita.
Petteri Pulkkinen voitti 400 metrin aitojen Suomen mestaruuden Lapualla vuonna 1995 ja Oulussa 1998. Joni Karvinen on ollut nuorten MM-kilpailuissa kaksi kertaa 6. ja nuorten EM-kilpailuiden 7. vuonna 2013. Kuusinkertainen nuorten Suomenmestari.
Spore Creatures

Spore Creatures on Nintendo DS:lle ja iOS:lle julkaistu "Spore"-pelin versio, jossa pelaaja ohjaa ja kehittelee luomaansa olentoa. Pelin on kehittänyt Foundation 9 ja julkaissut Electronic Arts.
Vastaanotto.
IGN antoi "Spore Creaturesille" arvosanaksi 7.8/10, kommentoiden että "Seikkailu on pitkä ja ammuttavia saavutuksia on tonneittain. Olennon luominen ei ehkä ole yhtä tarkkaa kuin PC:n "Sporessa", mutta siellä on vielä tonni, jolla voit tehdä joitakin outoja organismeja." Eurogamer puolestaan panoroi pelin sen 5/10 arvosanallaan, todeten että peli jätti huomiotta asioita, joita "Spore" sisälsi ja sitä että "mielikuvituksellinen ja seurallinen hiekkalaatikkopeli tuntuu jälkikäteen jumiutuneen vaisuun tehtävien noutamisen ja hionnan sykliin." Official Nintendo Magazine antoi pelille arvosanaksi 66%, sanoen että edistyminen eri vaiheissa edellyttää aina erityisiä keho-ominaisuuksia, pakottaen pelaajaa jatkuvasti muokkaamaan olentoa sekä menettämään pelin tavoitteen. "Spore Creatures" oli ehdokkaana Nintendo DS:n "Paras simulaatiopeli"-kategoriassa IGN:n vuoden 2008 videopelipalkinnonjaoissa.
Keskinen kolmio

Keskinen kolmio muodostetaan geometriassa yhdistämällä kolmion sivujen keskipisteet janoilla toisiinsa.
Kolmio, joka syntyy kolmion sivuilla olevista pisteistä, kutsutaan sisäkolmioksi. Keskinen kolmio on siten eräs kolmion sisäkolmio. Kolmiota, josta keskinen kolmio muodostettiin, on keskisen kolmion antikomplementtinen kolmio.
Ominaisuudet.
Merkitään kolmion formula_1 kärjen vastaisia sivuja formula_2 ja sivujen keskipisteitä formula_3, jolloin keskinen kolmio voidaan merkitä formula_4. Keskisen kolmion sivuja voidaan merkitä formula_5, jolloin esimerkiksi sivuja formula_6, ja muutkin vastaavasti, ovat toistensa vastinsivuja.
Yhdenmuotoisuus.
Keskinen kolmio formula_3 on yhdenmuotoinen formula_1 kanssa.
Voidaan nimittäin osittaa, että kaikki kolmion formula_3 sivut ovat yhdensuuntaisia jonkin kolmion formula_1 sivujen kanssa. Yhdensuuntaisuus kulkee vastinsivupareina, esimerkiksi formula_6. Yhdensuuntaisuudesta johtuen kaikki keskisen kolmion vastinkulmat ovat samat kolmion formula_1 kulmien kanssa.
Koska keskinen kolmio määriteltiin sivujen keskipisteiden avulla, ovat sen sivut puolet kolmion formula_1 sivuista
formula_14 
Keskisen kolmion pinta-ala formula_15 on
formula_16 
Kolmion formula_1 ja kärjen formula_18 väliin jäävä kolmio on yhdenmuotoinen ja samankokoinen, eli yhtenevä keskisen kolmion kanssa. Sama pätee muihin vastaaviin kolmioihin ja tämä voidaan tiivistää sanomalla, että kolmio formula_1 voidaan jakaa neljään, keskenään yhtenevään mutta kolmion kanssa, yhdenmuotoiseen kolmioon, joilla siis on sama pinta-ala. Nelikulmiot, jotka muodostuvat keskisen kolmion kärjistä ja yhdestä kolmion formula_1 kärjestä, ovat suunnikkaita.
Merkilliset pisteet ja kolmioteoria.
Keskinen kolmio syntyi yhdistämällä kolmion formula_1 sivujen keskipisteet toisiinsa. Keskipisteisiin vedetyt keskijanat leikkaavat toisensa painopisteessä (Kimberlingin tunnus formula_22 ). Keskisen kolmion sivujen keskipisteet sijaitsevat näillä keskijanoilla, joten keskisen kolmion keskijanat yhtyvät kolmion formula_1 keskijanoihin. Tällöin myös keskisen kolmion painopiste on kolmion formula_1 painopisteen kanssa sama. Itse asiassa, rekursiivisesti määritellyt kaikkien keskisen kolmioiden keskisten kolmioiden painopisteet ovat samassa paikka.
Kolmion formula_1 ulkoympyrän keskipiste on sama kuin keskisen kolmion kolmion keskinormaalien leikkauspiste (Kimberlingin tunnus formula_26 ). Tämä johtuu siitä, että keskisen kolmion korkeusjanat ovat kolmion keskinormaaleilla, joiden leikkauspisteet ovat siksi samat. Keskisen kolmion ulkoympyrä on taas kolmion formula_1 yhdeksän pisteen ympyrä ja sisäympyrä on sen Spiekerin ympyrä, jonka keskipiste on Spiekerin piste (Kimberlingin tunnus formula_28 ).
Trilineaarit.
Keskisen kolmion kärkien trilineaarit eli trilineaariset koordinaatit ovat
formula_29, formula_30 ja formula_31 
Trilineaarinen matriisi on siksi
formula_32
Spore Hero Arena

Spore Hero Arena on Nintendo DS:lle kehitetty spin-off-peli "Spore Herolle", joka julkaistiin Pohjois-Amerikassa 6. lokakuuta ja PAL-maissa 8. lokakuuta 2009. Tämä on toinen Nintendo DS:lle julkaistu Spore-pelisarjan peli ja sitä on paranneltu edeltäjästään uudella 3D-grafiikalla sekä olennon luontijärjestelmällä.
Vastaanotto.
Peli sai hieman enemmän negatiivisia vastaanottoja, sillä Metacriticin 11 arvostelijan ja GameRankingsin 23 arvostelijan keskiarvoiksi muodostuivat 49/100 ja 48,13%.
IGN antoi pelille arvosanaksi 3.8/10, sanoen että "Huono seikkaileminen ja vielä pahempi taisteleminen eivät voi pelastaa tätä peliä. Jos haluat kunnon Spore kokemusta Nintendo DS:llä, kiinnity viime vuonna julkaistun alkuperäisen Spore Creaturesin pariin." 1UP.com antoi pelille arvosanaksi D:n sanoen puolestaan että "En tiedä kuinka kauan se voisi viedä että voitaisiin soveltaa Spore DS:lle, mutta tiedän, että se vaatii täysin erilaisen lähestymistavan kuin valitettavan yksinkertaisen Spore Hero Arenan." GamesRadar antoi pelille puolestaan 3/5 tähteä. Nintendo World Report antoi pelille 3/10 pistettä yllättyen Creature Creator -järjestelmästä sekä Nintendo WFC -tuesta, mutta pettyi Creature Creatorin rajallisuudesta, huonoista grafiikoista sekä pelin usein tylsäksi käymisestä.
Jaakko Ahokas

Jaakko Alfred Ahokas (16. elokuuta 1923 Kangasala – 26. elokuuta 2007 Espoo) oli suomalainen kieli- ja kirjallisuustutkija, kääntäjä joka toimi vierailevana professorina Yhdysvalloissa ja Ranskassa. 
Ahokas kävi koulua Sveitsissä Genevessä 1932–1939 ja hän pääsi ylioppilaaksi 1942 Suomessa. Ahokas toimi ulkoministeriön kielenkääntäjänä 1949-1964 ja oli sitten 1964–1974 Suomen kulttuurihistorian ja ranskan kielen opettajana yhdysvaltalaisissa yliopistoissa. 
Ahokas oli vuodesta 1975 Helsingin yliopistossa romaanisen filologian dosentti, romaanisen filologian apulaisprofessori 1975–1984. Vuosina 1984–1990 hän oli Turun yliopiston apulaisprofessori. Hän ranskansi suomalaista ja suomensi ranskalaista kirjallisuutta sekä tutki provensaalin kieltä.
Ahokas levitti suomalaisen kulttuurin ja kirjallisuuden tietämystä ulkomaille. Hän ranskansi "Tuntemattoman sotilaan" vuonna 1956 ja "Putkinotkon" vuonna 1962 sekä teki johdannon ja tekstikäännökset vuonna 1973 ilmestyneeseen suomalaisen proosan antologiaan. Hän laati edelleen arvostetun englanninkielisen suomalaisen kirjallisuuden historian "The History of Finnish Literature". Ahokas oli perustamassa Suomen Kääntäjien ja Tulkkien Liittoa 1955 ja oli sen ensimmäinen puheenjohtaja 1955–1965.
Jaakko Ahokkaan isä oli suurlähettiläs Viljo Ahokas.
Masahiro Sakurai

Masahiro Sakurai (, s. 3. elokuuta 1970) on japanilainen videopelienkehittäjä. Hänet tunnetaan Kirby- ja Super Smash Bros. -pelisarjoista. Tällä hetkellä Sakurai työskentelee peliohjaajana Sora Ltd. ja Project Sora yrityksissä. 
Elokuussa 2022 hän aloitti YouTubessa 300 jakson mittaisen "Masahiro Sakurai on Creating Games" -videosarjan, joka kertoo pelien suunnittelusta. Sen on sanottu olevan "hienoimpia asioita, mitä koko pelialalla on tapahtunut viime vuosina” ja "aarreaitta vähääkään peleistä tai niiden suunnittelusta kiinnostuneille". Kehuttu ja palkittu sarja jatkui lokakuuhun 2024. 
Lähteet.
http://www.n-sider.com/personnelview.php?personnelid=982
Syvännelapasimput

Syvännelapasimput (Bembridae) on ahvenkaloihin kuuluva heimo. Heimon lajeja tavataan lämpimistä vesistä Intian valtamerestä ja Tyynestämerestä.
Lajit ja anatomia.
Syvännelapasimppujen heimoon kuuluu 4 sukua ja 9 lajia. Ruumiinrakenteeltaan syvännelapasimput ovat suuripäisiä ja pitkänomaisia kaloja. Suurimmat lajit heimossa voivat saavuttaa noin 30 cm:n pituuden. Tyypillisiä piirteitä ovat pään litteä muoto, kaksi piikikästä selkäevää sekä suurehkot silmät ja suu. Heimon kaloilla ei ole uimarakkoa. Väriltään syvännelapasimput ovat usein punaisia, oransseja tai ruskeita ja ruumiissa voi olla vihreitä tai ruskeita laikkuja.
Levinneisyys ja elintavat.
Syvännesimppulajeja elää Alueelta joka ulottuu Afrikan itärannikolta Japaniin, Havaijille ja Peruun. Ne ovat lähellä pohjaa eläviä syvänveden lajeja, joita tavataan tyypillisesti 80–650 metrin syvyydestä.
Itä–Länsi-ottelu 1937

Vuoden 1937 Pesäpallon Itä-Länsi -ottelu pelattiin Helsingissä Hesperian kentällä 19. syyskuuta. Ottelun yleisömääräksi ilmoitettiin 3000.
Osallistujat.
Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Kullervo Pellinen Riihimäeltä.
Avausheiton suoritti poliisikomentaja Johan Arajuuri. 
Juoksulista.
Itä aloitti sisällä.
Sisäkolmio

Sisäkolmio syntyy geometriassa, kun kolmion kullekin sivulle merkitään piste, jotka yhdistetään janoilla kolmioksi. Määritelmänsä vuoksi sisäkolmio on aina kolmion sisällä. Sisäkolmion emokolmio, josta se muodostettiin, on eräs sen "ulkokolmio".
Vaikka sivujen pisteet voidaan valita mielivaltaisesti, ovat tietyillä tavoilla valitut pisteet erityisen mielenkiintoisia. Kolmion sisältä valitaan erityinen sisäpiste, joka osallistuu yhteisesti kolmion kolmen sivun kantapisteen muodostumiseen. Monesti tällainen piste on kolmion merkillinen piste. Kun sisäpisteestä johdetaan, erityisellä tavalla janoja hyväksi käyttäen, kantapisteet, saadaan sisäkolmio, jolla on erityisiä ominaisuuksia.
Pedaalinen kolmio () syntyy, kun kolmion sisäpisteestä vedetään normaalien avulla kohtisuorat kolmion sivuille. Kohti­suorat kohtaavat kolmion sivut kanta­pisteissä, joiden kautta pedaalikolmio piirretään. Sisäpistettä, joka on muodostamassa pedaalikolmiota, kutsutaan pedaalipisteeksi. Jos pedaalipiste sijaitsee kolmion ulkopuolella, ei pedaalikolmio välttämättä ole sisäkolmio, koska jokin kantapiste saattaa sijaita sivun jatkeella.
Ceviaanikolmio () syntyy, kun kolmion kärjistä piirretään ceviaanit () valitun sisäpisteen kautta vastakkaisille sivuille. Ceviaanit ja sivut kohtaavat kantapisteissä, joiden kautta kolmio piirretään. Sisäpistettä, joka on muodostamassa kyseistä sisäkolmiota, kutsutaan ceviaanipisteeksi ().
Erityisiä sisäkolmioita.
Seuraavassa on lueteltu joitakin edellä mainittuja kolmioita.
Pedaaliset kolmiot.
Pedaalisten kolmioiden muoto riippuu sekä isäntäkolmion muodosta että normaalien leikkauspisteen "P" paikasta. Kolmiot voidaan kuitenkin luetteloida käyttäen leikkauspistettä indeksinä.
Liisa Ahtee

Liisa Marjatta Ahtee (s. 2. lokakuuta 1937 Turku) on suomalainen farmakologian professori emerita. Hän toimi farmakologian ja lääkeaineiden biologisen standardisoinnin professorina Helsingin yliopistossa vuosina 1975–2002, kunnes jäi eläkkeelle.
Ahteen vanhemmat olivat lakitieteen tohtori Aaro Ahtee ja Lyyli Vartio. Professori emerita Maija Ahtee on hänen sisarensa. Liisa Ahtee tuli ylioppilaaksi Helsingin Uudesta yhteiskoulusta 1955 ja valmistui lääketieteen lisensiaatiksi vuonna 1962. Ahtee väitteli lääketieteen ja kirurgian tohtoriksi Helsingin yliopiston farmakologian laitoksesta vuonna 1967. Vuonna 1968 hänet nimitettiin farmakologian dosentiksi. Hän osallistui myös Lääkehuollon täydennyskoulutuskeskuksen hallituksen toimintaan 1981–1991.
Ahteen erikoisala on neurofarmakologia, ja hän on tutkinut erityisesti keskushermoston välittäjäaineita sekä lääke- ja huumeriippuvuutta. Hän on kansainvälisesti arvostetuimpia suomalaisia farmakologeja, ja hän on työskennellyt Helsingin yliopiston lisäksi ulkomailla Cambridgessä (1967–1969), Lontoossa (1970–1971), Göteborgissa (1977) ja Pariisissa (1980). Ahteen tieteelliseen tuotantoon kuuluu noin 150 alkuperäistutkimusta.
Vuonna 1999 Ahtee sai Albert Wuokon palkinnon, ja vuonna 2003 hänet kutsuttiin Tarton yliopiston kunniatohtoriksi.
Keine Ahnung (yhtye)

Keine Ahnung on vuonna 1999 perustettu Rammstein-yhtyeen covereihin keskittyvä turkulainen Tod Metall -yhtye. Yhtyeen perustaja oli rumpali "Teuvo Raiskio", taiteilijanimeltään "Mutter" (Suomessa myös Mutteri). Lehtihaastatteluissaan Raiskio on usein puhunut siitä, että "häntä odottaa henkilökohtainen Untergang". Hänen katoamisensa on tehnyt tästä ennustuksesta totta. Raiskion lisäksi yhtyeeseen kuuluvat kitaristi ja vokalisti "Edvard Marela", taiteilijanimeltään "Enkeli", basisti "Turo Kvisti" ("Merimies") sekä kadonneen Raiskion korvannut rumpali "Pekka Lautamaa" ("Haikala"). 
Keine Ahnung on kuvitteellinen yhtye Reijo Mäen jännitysromaanissa Mustasiipi. Kirjan mukaan yhtyettä koskevat tiedot ovat peräisin Wikipediasta.
Järvikoiskylä

Järvikoiskylä (vatjaksi "Jarvikoisčülä", ) on entinen vatjalaiskylä Leningradin alueen Jaaman piirin Kattilan kunnassa Venäjällä. Se sijaitsee Paapinajärven kaakkoisrannalla 18 kilometriä Kattilasta länteen. Vuonna 2007 kylässä oli yksi vakituinen asukas.
Kylä oli olemassa 1500-luvulla, vaikka sen vuosina 1618–1623 sanotaan olleen autio (”ödhe”). Vuonna 1848 siellä oli 139 ja 1900-luvun alussa 187 asukasta (93 miestä ja 94 naista). Hallinnollisesti Järvikoiskylä kuului Pietarin kuvernementin Jaaman kihlakunnan Kattilan volostiin. Kylässä oli hyvin tunnettu Iiliän koivu (vatjaksi "Iilia kahči"), pyhä "süvä kaivo" ja uhriaitaus, josta on julkaistu yksityiskohtaisia kuvauksia. Kylä oli 1800-luvun lopusta alkaen vatjalaiskulttuurin tukimuskohde. Järvikoiskylässä on käynyt useita kansatieteellisiä tutkimusretkiä, muun muassa Vihtori Alavan, Samuli Paulaharjun, J. Lukkarisen sekä Paul Aristen.
Järvikoiskylä tuhoutui toisen maailmansodan aikana, mutta rakennettiin uudelleen sodan jälkeen. Nykyään siellä on lähinnä huvila-asutusta.
Juan Fernando Quintero

Juan Fernando Quintero Paniagua (s. 18. tammikuuta 1993 Medellín, Kolumbia) on kolumbialainen jalkapalloilija, pelipaikaltaan hyökkäävä keskikenttä. Hän edustaa argentiinalaista River Platea.
Ura.
Envigado.
Juan Fernando Quintero aloitti jalkapalloilun kotimaansa Kolumbian Evigadossa vuonna 2004. Hän edusti Envigadoa junioritasolla vuoteen 2009 asti, jolloin hän siirtyi A-joukkueeseen. Quintero edusti lopulta Envigadoa miesten tasolla vuodet 2009–2012, tehden pelaamissaan 43 ottelussa viisi maalia.
Atlético Nacional.
Vuonna 2012 Quintero lähti Kolubian huippuseuraan Atlético Nacionaliin, jossa hän tosin ehti pelata vain 15 ottelua ennen siirtymistään lainalle Pescaraan.
Delfino Pescara 1936.
Juan Fernando Quintero siirtyi Pescaraan kaudeksi 2012–2013. Hän pelasi loistavan alkukauden, kuuluen joukkueen parhaimmistoon. Joukkueena Pescara ei tosin menestynyt, sillä se oli koko ajan putoamisviivan alapuolella. Quintero kuitenkin ehti herättää monien suurseurojen mielenkiinnon, kuten Internazionale Milanon ja Udinese Calcion. Hän kuitenkin loukkaantui huhtikuun alussa päätyen kuukauden sairauslomalle.
Maajoukkue.
Juan Fernando Quintero teki A-maajoukkuedebyyttinsä vuonna 2012 ottelussa Kamerunia vastaan.
Kolumbian U-20-maajoukkueen päävalmentaja kutsui Quinteron vuoden 2013 Etelä-Amerikan U-20-vuotiaiden kisoihin 2013. Kolumbia sijoittui kolmanneksi, ja Quintero pelasi loistavan turnauksen, jonka jälkeen hänet valittiin turnauksen arvokkaimmaksi pelaajaksi.
Pelityyli.
Juan Quintero on pelipaikaltaan hyökkäävä keskikenttä. Hän on pelinrakentaja. Erittäin teknistä Quinteroa on verrattu maanmieheensä James Rodrígueziin, joka on Quinteron tavoin vasenjalkainen. Quintero tunnetaan myös loistavista vapaapotkuistaan. Hän on myös vikkelä harhauttelija.
Sauvokkala

Sauvokkala (vatjaksi "Savvokkala", ) on entinen vatjalaiskylä Leningradin alueen Jaaman piirin Kattilan kunnassa Venäjällä. Se sijaitsee Paapinajärven koillisrannalla 13 kilometriä Kattilasta länteen. Vuonna 2007 kylässä oli viisi vakituista asukasta.
Kylä oli olemassa jo 1500-luvulla, vaikka se ("Safwukala") maakirjan mukaan 1618–1623 oli melkein autio. Vuonna 1848 kylässä oli 77 asukasta, ja vuonna 1901 asukkaita oli 120 (62 miestä ja 58 naista). 1920-luvulla kylässä oli 25 taloa.
Eric Fisher

Eric William Fisher (s. 5. tammikuuta 1991 Rochester, Michigan) on yhdysvaltalainen amerikkalaisen jalkapallon pelaaja, pelipaikaltaan hyökkäyksen ulompi linjamies. Hän pelasi urallaan yhdeksän kautta NFL-liigassa vuosina 2013–2021, edustaen pääosan urastaan Kansas City Chiefsiä. Fisher valittiin urallaan kahdesti NFL:n tähdistöotteluun Pro Bowliin. Kansas Cityssä hän voitti sarjan mestaruuden Super Bowlin kaudella 2019.
Keski-Michiganin yliopiston joukkueessa yliopistojalkapalloa pelannut Fisher oli vuoden ensimmäinen valinta. Fisher edusti Kansas Citya kahdeksan kautta. Alkuun hän ei ollut lunastaa ensimmäisen varausvuoron odotuksia, mutta hänestä kehittyi hyvä linjapelaaja. Kaudeksi 2021 Fisher siirtyi yksivuotisella sopimuksella Indianapolis Coltsiin.
Useampi joukkue oli kiinnostunut Fisheristä seuraavalla kaudella. Hän teki sopimuksen Miami Dolphinsin kanssa kauden ollessa jo pitkällä, muttei pelannut otteluakaan joukkueessaan, vaan hänet laitettiin loukkaantuneiden pelaajien listalle ennen runkosarjan loppua. Tämän jälkeen hän ei ole pelannut missään ja on käytännössä lopettanut uransa.
Reinhold Johan Rehbinder

Reinhold Johan Rehbinder (s. 13. toukokuuta 1741 Masku – 13. heinäkuuta 1824 Saint Petersburg, gorod Sankt-Peterburg, Venäjä) oli suomalainen sotilas ja valtiopäivämies ja valtiopäivien Siviili- ja talousvaliokunnan puheenjohtaja, sekä konseljikomitean jäsen. 
Henkilöhistoria.
Hän oli vuodesta 1785 henkirakuunarykmentin majuri ja osallistui vuoden . Sotilaspalveluksesta erottuaan hän ryhtyi maanviljelijäksi. Syksyllä 1808 hänet kutsuttiin Turussa järjestettävään aateliskokoukseen valitsemaan vaalein Pietariin lähetettävä Suomen lähetyskunnan jäsen. Hän vastusti ankarasti vaalia. Rehbinder valittiin aatelisäädyn edustajaksi Porvoon valtiopäiville, jossa hän toimi siviili- ja talousvaliokunnan puheenjohtana.
Steve iVander

Steve iVander on suomalainen rap-duo, jonka muodostavat Pyhimys ja Huge L. Duon debyyttialbumi "Olen musta" julkaistiin 10. toukokuuta 2013 Monsp Recordsin kautta. Albumin kappale "Poppers" julkaistiin digisinglenä, ja kappaleesta "Raha ei tekeytymällä lopu" on julkaistu musiikkivideo. Albumi vedettiin kuitenkin heti julkaisun jälkeen pois myynnistä tekijänoikeuteen liittyvän epäselvyyden takia, mutta julkaistiin jälleen uutena versiona 21. toukokuuta 2013. "Olen musta" sijoittui 33. sijalle Suomen virallisella albumilistalla.
Diskografia.
Albumit.
Olen musta (remix) (2015)
Runoja onnesta

Runoja onnesta on kokoelma vanhempaa polvea edustavien suomalaisten runoilijoiden runoista, joiden aiheena ovat ilo, riemu ja onni. Mukana on myös kaksi kansanrunoa. Kokoelman on toimittanut. Kirjan ulkoasun on suunnitellut Maria Nosow, ja sen on julkaissut Gummeruksen 1990.
Kirjassa on viisi lukua: Kell' onni on (Eino Leinon mukaan), Onnensa etsijä (Kaarlo Kramsu), Yksi on laulu ylitse muiden (Eino Leino), Laulu elämän nautinnosta (Jaakko Juteini) ja Minä aikana ihminen kaunein on (Alpo Noponen).
Henrik Rehbinder

Henrik Rehbinder (1604–1680) oli Liivinmaalla syntynyt sotilas. Hän sai vapaaherran arvon 1680. 
Rehbinder osallistui Wittstockin taisteluun 1636 ja otti ratsumestarina osaa 1648 Prahan piiritykseen. Puolan sodassa hänet nimitettiin 1656 henkiratsurykmentin everstiksi. Hän oli Suomen armeijan ylipäällikkö vuodesta 1673.
Pieni-Rutja

Pieni-Rutja (vatjaksi "Pieni Rud'd'a", ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilasta kuusi kilometriä kaakkoon. Vuonna 2007 kylässä oli 15 vakituista asukasta.
Naapurikylä Iso-Rutja oli venäläinen. Kylä oli olemassa 1500-luvulla, sillä se mainitaan maakirjassa 1618–1623 "Mensaja Rudiala". Vuonna 1848 kylässä oli 71 ja vuonna 1901 103 asukasta (52 miestä ja 51 naista). Vatjalainen murre oli samanlaista kuin Pummolassa.
E. J. Manuel

Erik James "E. J." Manuel, Jr. (s. 19. maaliskuuta 1990 Virginia Beach, Virginia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Urallaan Manuel on edusti Buffalo Billsiä ja Oakland Raidersia. Manuel pelasi lähinnä varamiehenä, eikä onnistunut koskaan vakiinnuttamaan paikkaansa NFL-liigassa.
Pelaajaura.
Floridan osavaltionyliopistossa yliopistojalkapalloa ennen ammattilaisuraansa pelannut Manuel oli Buffalo Billsin ensimmäisen kierroksen varaus vuoden . 
Ennen varaustilaisuutta Manuelia verrattiin Josh Freemaniin ja häntä pidettiin yhtenä parhaista varaustilaisuuden pelinrakentajista. Häntä kuitenkin arvosteltiin alahtelevista tuloksista yliopistopeleissä. Buffalon päätös varata Manuel oli yllätys, koska muun muassa Matt Barkley ja Geno Smith olivat vielä varaamatta. Kesäkuussa 2013 Manuel teki neljän vuoden noin 9 miljoonan arvoisen sopimuksen.
Vuonna 2017 Manuel teki yksivuotisen sopimuksen Oakland Raidersin kanssa. Raidersissa Manuel toimi Derek Carrin varamiehenä, eikä saanu paljoa peliaikaa.
Manuelilla ei ollut sopimusta minkään seuran kanssa kaudella 2018. Keväällä 2019 hän teki sopimuksen Kansas City Chiefsin kanssa, mutta ennen harjoitusleirien alkua hän ilmoitti lopettavansa ammattilaisuransa.
Leenamaija Otala

Leenamaija Otala, ent. Jarenko (s. 1951) on helsinkiläinen tutkija, luennoitsija ja konsultti. Hänen asiantuntemusalansa on johtaminen: osaamisen kehittäminen ja johtaminen, työhyvinvointi, hallitustyöskentely, johtoryhmätötyö ja sosiaalisen median hyödyntäminen organisaatioissa. Otalaa pidetään erityisesti oppivien organisaatioiden "guruna" Suomessa. Vuonna 2013 hän sai Tietokirjailijapalkinnon.
Koulutukseltaan Otala on tekniikan tohtori. Hänen väitöskirjansa "Lifelong learning based on industry-university cooperation" vuodelta 1993 käsittelee elinikäistä oppimista. Otala on toiminut dosenttina Aalto-yliopiston perustieteiden korkeakoulussa (entinen Teknillinen korkeakoulu) sekä Tampereen teknillisessä yliopistossa. Nykyisin hän työskentelee johtamisen yliopettajana Metropolia Ammattikorkeakoulussa. Hän toimi Brysselissä sijaitsevan Euroopan elinikäisen oppimisen järjestön E.L.L.I:n tutkimusjohtajana.
Akateemisen uransa ohella Otala on toiminut yrityksissä ja muissa organisaatiossa asiantuntijana johtamis-, osaamisen kehittämis-, oppimis- ja työhyvinvointiasioissa, sekä hallitustyöskentelyn kehittäjänä. Otala on julkaissut 19 kirjaa ja toista sataa artikkelia sekä toiminut kolumnistina. Otalan kirjalliselle tuotannolle ominaista on tapaustutkimusten runsaus sekä teorian ja käytännön tiivis yhteys.
Karl Friedrich Rehbinder

Karl Friedrich Rehbinder (1764–1841) oli baltiansaksalainen kreivi ja Saku-oluttehtaan perustaja. Hän rakensi tiluksilleen Sakun kartanoon panimon vuonna 1820.
Reiman

Reiman on muun muassa seuraavien henkilöiden sukunimi:
Ernst Fabian Wrede

Ernst Fabian Wrede (17. heinäkuuta 1886 Muolaa – 21. helmikuuta 1952 Helsinki) oli suomalainen kansainvälisten asioiden hoitaja ja talousvaikuttaja.
Wreden vanhemmat olivat ylijohtaja, vapaaherra Carl Ernst Wrede ja Sigrid Naema Maria Schulman. Hän valmistui Helsingin yliopistosta filosofian kandidaatiksi 1906 ja lakitieteen kandidaatiksi 1911. Wrede toimi kansainvälisen maatalousinstituutin esittelevänä sihteerinä Roomassa 1912–1914, asianajajana Helsingissä 1916, lähetystösihteerinä ja -neuvoksena Suomen Berliinin suurlähetystössä 1918 ja ulkoministeriön poliittisen osaston päällikkönä ja kansliapäällikkönä 1918–1921. Suomen Sahanomistajien yhdistyksen asiamies hän oli 1920–1921 ja toimitusjohtaja 1922–1940, Suomen Teollisuus-Hypoteekkipankin toimitusjohtaja hänestä tuli 1942. Wrede kuului moniin Suomen kansainvälisten kauppasuhteiden työryhmiin ja oli kauppasopimuskomitean jäsen 1932–1940 sekä ranskalais-suomalaisen kauppakamarin puheenjohtaja vuodesta 1935. Hän toimi myös muun muassa Telko Oy:n hallintoneuvoston puheenjohtajana vuodesta 1945 ja oli Suomen Valkoisen Ruusun ritarikunnan hallituksen jäsen ja rahastonhoitaja. Wrede julkaisi kunniamerkkejä käsittelevän kirjan "Finlands utmärkelsetecken: en redogörelse för Finlands officiella och halvofficiella utmärkelse- och minnestecken" vuonna 1946.
Wreden puoliso vuodesta 1913 oli kreivitär Sigrid Elsa Armfelt (k. 1976). Kuvanveistäjä Carl Henrik Wrede (1890–1924) oli hänen veljensä.
Rose-Marie Pohjanmaan helmi

Rose-Marie Pohjanmaan helmi () on Lucien Hubbardin ohjaama ja käsikirjoittama yhdysvaltalainen mykkä draamaelokuva vuodelta 1928. "Rose-Marien" pääosia näyttelevät Joan Crawford ja James Murray. Elokuva perustuu Otto Harbachin Broadway-musikaaliin "Rose-Marie" vuodelta 1924.
Tausta ja tuotanto.
Alkuperäinen musikaalikomediana esitetty "Rose-Marie" sai ensi-iltansa 2. syyskuuta vuonna 1924 New Yorkin Broadwayn Imperial Theatressa. Näytelmää esitettiin 557 kertaa. Näytelmä suljettiin 16. tammikuuta vuonna 1926.
"Rose-Marien" kuvaukset olivat alkaneet jo vuonna 1926, jolloin William Nigh oli ohjauksessa ja Renée Adorée pääosassa. Elokuva kuitenkin jäi keskeneräiseksi. Lucien Hubbard ja Edmund Goulding ottivat tuotannon haltuunsa pari vuotta myöhemmin ja korvasivat Adoréen Joan Crawfordilla.
"Rose-Marie" kuvattiin paikan päällä Yosemiten kansallispuistossa 494 000 dollarin budjetilla; "Rose-Marie" oli budjettinsa puolesta keskivertoa kalliimpi MGM-tuotanto. Elokuva alun perin suunniteltiin kuvattavan Technicolorilla.
Julkaisu ja vastaanotto.
"Rose-Marie" sai ensi-iltansa kotimaassaan Yhdysvalloissa 11. helmikuuta 1928. Suomessa elokuva sai ensi-illan 25. helmikuuta vuonna 1929. Elokuva oli taloudellinen menestys; se tuotti Yhdysvalloissa 679 000 dollaria ja ulkomailla 293 000 dollaria. Yhteensä elokuva tuotti 972 000 dollaria. "Rose-Marie" myös sai kriitikoilta kiitettävän vastaanoton.
Muut elokuvasovitukset.
"Rose-Marie" on ensimmäinen kolmesta Metro-Goldwyn-Mayerin näytelmän elokuvasovituksesta; tunnetuin elokuvasovitus julkaistiin vuonna 1936 nimellä "Rose Marie", jonka ohjasi W. S. Van Dyke. Vuoden 1936 versiossa pääosissa ovat Jeanette MacDonald ja Nelson Eddy. Kolmas ja viimeinen elokuvasovitus sai ensi-iltansa vuonna 1954 nimellä "Rose Marie", jonka ohjasi Mervyn LeRoy. Vuoden 1954 version pääosia näyttelevät Ann Blyth ja Howard Keel. Kaikki kolme elokuvasovitusta sijoittuvat Kanadan erämaahan.
Kadonnut elokuva.
"Rose-Marie" on listattu kadonneeksi elokuvaksi, koska MGM hävitti vuoden 1928 "Rose-Marien" alkuperäiset kelat vuonna 1936 "Rose Marien" (1936) ilmestymisen aikaan. MGM:llä oli tuolloin tapana tuhota alkuperäiset elokuvasovitukset jos niistä tehtiin uudelleenfilmatisoinnit samalla nimellä. On todennäköistä, että "Rose-Mariesta" ei ole säilynyt yhtään kopiota tai kelaa. Elokuvasta on kuitenkin säilynyt paljon valokuvia.
Fardeen Khan

Fardeen Khan (s. 8. maaliskuuta 1974 Mumbai, Maharashtra) on intialainen näyttelijä. Hän on näytellyt useissa Bollywoodin menestyselokuvissa, kuten komedioissa "No Entry" (2005), "Heyy Babyy" (2007) ja "" (2009). Khan on näyttelijä Feroz Khanin poika. Hän meni naimisiin näyttelijä Mumtazin tyttären Natasha Madhvanin kanssa joulukuussa 2005.
Pariisi (elokuva)

Pariisi (; myös nimellä "Shadows of Paris") on vuonna 1926 ensi-iltansa saanut Edmund Gouldingin ohjaama ja käsikirjoittama yhdysvaltalainen mykkä draamaelokuva, jonka pääosissa ovat Charles Ray ja Joan Crawford. "Pariisi" kertoo varakkaasta amerikkalaisesta (Ray), joka lomallaan Ranskassa rakastuu kabareetyttöön (Crawford). Metro-Goldwyn-Mayer toimi elokuvan tuotantoyhtiönä ja jakelijana.
"Pariisi" sai ensi-iltansa Yhdysvalloissa 24. toukokuuta 1926. Suomessa elokuva julkaistiin 31. tammikuuta 1927. Elokuva tuotti maailmanlaajuisesti 367 000 dollaria, joista 275 000 dollaria Yhdysvalloissa. "Pariisista" on säilynyt muutamia kopioita.
Canada Dry

Canada Dry on teksasilaisen Dr Pepper Snapple Groupin vuodesta 2008 lähtien omistama virvoitusjuomamerkki. Juoman keksi ja sitä kehitti ensin John J. McLaughlinin perhe vuosina 1904-1923. Jo yli vuosisadan ajan Canada Dry on tunnettu sen ginger alesta, vaikka yhtiö valmistaa myös useita muita virvoitusjuomia ja juomamiksereitä. Vaikka Canada Dryn onkin alkuperältään Kanadasta, sitä valmistetaan nykyään myös monissa muissa maissa ympäri maailmaa, esimerkiksi Yhdysvalloissa, Meksikossa, Kolumbiassa, Lähi-idässä, Euroopassa ja Japanissa.
Tuotteen sana "Dry" ("kuiva") viittaa siihen, että juoma ei ole makea (vrt. "kuiva viini"). Kun juoman alkuperäinen valmistaja John J. McLaughlin valmisti uutta virvoitusjuomaansa, se oli vähemmän makea kuin muut sittemmin saatavilla olleet ginger alet; lopputuloksena hän merkitsi sen "kuivaksi".
Elisabethin kirkko (Marburg)

Elisabethin kirkko ("Elisabethkirche") on rakennettu Keski-Saksan Marburgiin vuosina 1235–1283 unkarilaisen Pyhän Elisabetin (s. 1207 – k. 1231) hautakappelin ympärille. Kirkko on vanhimpia goottilaista tyyliä edustavia Saksan kirkkoja, ja sen on sanottu olleen Kölnin tuomiokirkon esikuvana. Muodoltaan rakennus on ristikirkko.
Keskiajalla kirkko oli pyhän Elisabetin muistolle omistettuna pyhiinvaelluskirkko, Saksalaisen ritarikunnan kokoontumispaikka sekä Hessenin maakreivien ja ritarien hautakirkko. Elisabethin hautakappeli on keskiajalla ollut kirkon tärkein osa. Alkuperäinen Elisabethin hauta oli omassa kappelissa suuressa ja värikkäässä sarkofagissa, jonka tekstit ylistävät Elisabethin ja Saksalaisen ritarikunnan kunniaa. Hautareliefi kuvaa Elisabethia Jeesuksen, Marian ja pyhimysten ympäröimänä kuolinvuoteellaan.
Marburg muuttui uskonpuhdistuksessa luterilaiseksi, ja Elisabethin palvonta ja pyhiinvaellukset kirkkoon haluttiin lopettaa. Siksi hauta siirrettiin vuonna 1527 hautakappelista pois.
Kirkon länsiportaalin yläpuolella on kuvattuna taivaan kuningatar Maria, joka oli myös Saksalaisen ritarikunnan suojelija. Marian molemmilla puolella on enkeli, ja ne asettavat Marian päähän taivaan kruunua. Viiniköynnös ja ruusunlehdet kuvaavat Jeesusta ja Mariaa.
Amerikkalaiset miehittäjät ovat toisen maailmansodan jälkeen siirtäneet Kirkon pohjoiseen sivulaivaan ilman juhlamenoja Saksan presidentti Paul von Hindenburgin haudan, kun liittoutuneet halusivat poistaa Tannenbergin taistelun muistomerkin, jonka tuntumaan Hindenburg oli alun perin vuonna 1934 haudattu.
Aarne Rekola

Tyyko Aarne Johannes Rekola (29. huhtikuuta 1893 Vesilahti – 20. marraskuuta 1965 Helsinki) oli suomalainen juristi. Hän oli korkeimman hallinto-oikeuden hallintoneuvos 1938–1947, Helsingin yliopiston hallinto-oikeuden professori 1947–1952, finanssioikeuden professori 1947–1962. Hän oli siviilioikeuden dosentti 1941–1947, varadekaani 1947–1951 ja dekaani 1951–1960. Hän toimi 1940–1960-luvulla kaikkiaan kahdeksan verotusta pohtineen komitean puheenjohtajana.
Hänen poikansa oli ministeri Esko Rekola.
Peter Erofejeff

Peter Erofejeff (s. 5. tammikuuta 1983) on suomalainen ammattilaisgolfari, joka nousi syksyllä 2012 miesten European Tourille läpäistyään kaikki kolme karsintavaihetta.
Erofejeffin valmentajana toimii Matti Ojala. Kotiseurana on Paltamo Golf, ennen Espoon Golfseura. Erofejeff on 175 cm pitkä ja painaa 80 kg.
Erofejeff tunnetaan yleisesti lempinimellä ”Patu”. Hän on kihloissa ja hänellä on avovaimonsa kanssa kaksi lasta.
Oswald Renkonen

Oswald Renkonen (vuoteen 1940 Streng, 6. syyskuuta 1872 Heinola – 7. syyskuuta 1951 Helsinki) oli suomalainen lääkäri ja professori. 
Renkonen oli Helsingin yliopiston bakteriologian ja serologian ylimääräinen professori 1911–1921 ja professori 1921–1940 sekä lääketieteellisen tiedekunnan dekaani 1930–1940. Hänelle myönnettiin arkkiatrin arvo 1943. Renkonen oli Suomen sero-bakteriologisen tutkimuksen varsinainen aloittaja.
Renkosen puoliso oli Helena Emilia Brotherus. Heidän poikansa oli lääketieteen professori Olli Renkonen (1905–1986). Toinen poika Harry Osvald Renkonen (s. 1906) oli kirurgiaan erikoistunut lääkäri, jonka ensimmäinen puoliso oli kirjailija Santeri Ivalon tytär Taina Elinor Ivalo. Oswaldin pikkuveli oli kielitieteilijä ja professori Walter Renkonen.
Olli Renkonen

Karl-Olof (Olli) Renkonen, vuoteen 1940 Streng (21. toukokuuta 1905 Helsinki – 27. toukokuuta 1986 Helsinki) oli suomalainen lääkäri ja professori. 
Renkosen vanhemmat olivat professori, arkkiatri Oswald Renkonen ja Helena Emilia Brotherus ja puoliso vuodesta 1931 Helvi Kerttu Anttonen. Myös heidän pojastaan Olli-Veikosta (s. 1935) tuli lääkäri, ja heidän poikansa Ossi Renkonen (1933–2011) oli Helsingin yliopiston lipidikemian henkilökohtainen ylimääräinen professori. 
Olli Renkonen pääsi ylioppilaaksi Suomalaisesta normaalilyseosta 1923 ja valmistui filosofian kandidaatiksi 1926 ja lääketieteen lisensiaatiksi 1933. Lääketieteen ja kirurgian tohtoriksi hän väitteli 1935. Ennen sotia Renkonen työskenteli sekä lääkärinä eri sairaaloissa että Helsingin yliopistossa. Sotien aikana hän johti puolustusvoimien bakteriologista laboratoriota ja veripalvelua, sotilasarvoltaan Renkonen oli lääkintäeverstiluutnantti. Renkonen oli isänsä seuraaja Helsingin yliopiston bakteriologian ja serologian professorina 1942–1971.
Ragnar Gustafsson

Ragnar Gustafsson (14. syyskuuta 1890 Moloskovitsa, Venäjä – 9. tammikuuta 1970) oli suomalainen arkkitehti. 
Hän suunnitteli lähinnä Helsinkiin sekä muualle pääkaupunkiseudulle. Tunnetuin Gustafssonin piirtämistä rakennuksista oli vuonna 1999 purettu Suomen Väri- ja Vernissatehdas Oy:n entinen varastorakennus, joka viimeisinä vuosikymmeninään tunnettiin legendaarisena Lepakkoluolana. Vuonna 1934 hän laati Hagalundin kartanon omistaneen Arne Grahnin toimeksiannosta kartanon maille rakennetun Westendin huvilakaupunginosan asemakaavan.
Pussy (energiajuoma)

Pussy on brittiläisen Pussy Drinks Ltd:n valmistama energiajuoma. Huhtikuussa 2013 Advertising Standards Authority kielsi osan Pussyn mainoskampanjasta seksuaalisten viittauksien takia.
Vuonna 2011 Pussya myytiin 3 000 eri myymälässä ympäri Britanniaa ja sitä vietiin 18 eri maahan. Yhdessä kuukaudessa myytiin jopa 200 000 tölkkiä. Juoman markkinoijina toimivat Tesco ja Selfridges. Huhtikuussa 2012 juoman myynnit olivat kohonneet 500 000 tölkin kuukausimyyntiin.
Raanala

Raanala (vatjaksi Raanala tai Lempola, ) on entinen vatjalaiskylä Leningradin alueen Jaaman piirissä Venäjällä.
Kylä oli ilmeisesti olemassa jo 1500-luvulla. Vuonna 1848 kylässä oli 114 vatjalaista ja 89 savakkoa (yhteensä 203), vuonna 1901 255 asukasta (141 miestä ja 114 naista). Kylässä oli tunnettu "Tšerikkommätši", kylän lähellä puro "Iisi eja" sekä kylästä länteen Tolbovkajoki.
Baseballin Euroopan-mestaruuskilpailut 2007

Baseballin seniorien Euroopan-mestaruuskilpailut käytiin Espanjassa 7. – 16. syyskuuta 2007. Mestaruuden voitti Alankomaat. Kilpailuihin järjestettiin karsintaturnaukset heinä-elokuussa 2006. Kaikkiaan 12 joukkuetta osallistui lopputurnaukseen. Turnaus oli samalla osa olympiakarsintaa. Turnauksen voittaja Alankomaat selviytyi suoraan Olympiaturnaukseen ja muut mitalistit Iso-Britannia ja Espanja saivat paikan Taiwanissa pelattavaan olympiakarsintaturnaukseen.
Turnauksesta jäi pois Kreikan joukkue, koska maan liitto ei täyttänyt hallinnollisia ja taloudellisia velvoitteita. Kreikan tilalla pelasi Venäjän voittamassa karsintakilpailussa toiseksi sijoittunut Itävalta.
Alkulohkot.
Lohko A.
1Tšekin voitot Kroatiasta ja Itävallasta mitätöitiin myöhemmin ja tuomittiin vastustajien 9-0 -voitoiksi. Tällä ei ennättänyt olla vaikutusta sijoitusottelujen muodostumiseen.
Loppusarja C.
Alkulohkoissa pelatut keskinäiset ottelut laskettiin mukaan loppusarjan taulukkoon.
Ison-Britannian, Espanjan ja Saksan välinen järjestyi keskinäisissä otteluissa päästettyjen juoksujen perusteella. Isolla-Britannialla ja Espanjalla päästettyjä oli 7,50 yhdeksää vuoroa kohti, jolloin Iso-Britannia voitti hopeaa voitettuaan keskinäisen ottelun. Saksan RA/9 oli 8,00.
Lopulliset sijoitukset.
Euroopan mestari 2007
 &lt;br&gt;Alankomaat
20. mestaruus
Henrik Renqvist (geofyysikko)

Henrik Renqvist (28. huhtikuuta 1883 Käkisalmi – 23. helmikuuta 1953 Helsinki) oli suomalainen geofyysikko, Helsingin yliopiston geofysiikan dosentti vuodesta 1926. Hänelle myönnettiin vuonna 1949 professorin arvo. 
Renqvistin vanhemmat olivat filosofian maisteri Henrik Wilhelm Renqvist ja Karolina Lovisa Augusta Malmborg. Hän pääsi ylioppilaaksi 1901 Turun ruotsalaisesta yhteiskoulusta ja valmistui Helsingin yliopistosta filosofian kandidaatiksi 1905 sekä filosofian lisensiaatiksi ja tohtoriksi 1917.
Renqvist oli vuosina 1919–1931 Merentutkimuslaitoksen talassologi, vuosina 1931–1946 Hydrografisen toimiston johtaja. Hän julkaisi tutkimuksia geodesian, hydrologian, merentutkimuksen ja seismologia aloilta. Renqvist oli Suomen Maantieteellisen Seuran puheenjohtaja vuonna 1930.
Purppurasinikka

Purppurasinikka ("Sialia mexicana") on rastaiden heimoon kuuluva varpuslintu.
Tuntomerkit.
Purppurasinikka on 16–19 cm pitkä ja se painaa 24–31 grammaa. Koiraan höyhenpuku on kiiltävänsininen, mutta sillä on ruosteenoranssi rinta, kyljet ja yläselkä. Naaras on harmaampi ja sillä on himmeänoranssi rinta ja sinistä sävyä pyrstössä ja siivissä.
Levinneisyys.
Purppurasinikkaa tavataan Meksikossa, Yhdysvaltojen länsiosissa ja Kanadan lounaisosissa. Vuoristoissa pesivät linnut siirtyvät talveksi alemmaksi ja osa muuttaa etelämmäksi. Osa kannasta talvehtii pesimäseuduillaan. Purppurasinikka on luokiteltu elinvoimaiseksi lajiksi.
Elinympäristö.
Purppurasinikka elää avoimissa metsissä ja metsänreunoilla. Se tulee toimeen myös hakatuissa metsissä, jos alueelle on jäänyt pesimiseen sopivia kuolleita puita.
Lisääntyminen.
Purppurasinikka tekee pesänsä puunkoloon tai linnunpönttöön. Se voi pesiä myös rakennuksissa tai vanhoissa pääskyjen mutapesissä. Naaras rakentaa pesän lähes kokonaan yksin. Naaras munii 2–8 munaa, joita haudotaan 12–17 päivää. Poikaset pysyvät pesässä 18–25 päivää.
Ravinto.
Kesäisin purppurasinikka käyttää ravinnokseen pääasiassa hyönteisiä. Talvisin se syö enimmäkseen hedelmiä ja siemeniä, mutta osaksi myös hyönteisiä.